22 
paa disse Tider staar fulde af Vand. En stor Part lever Vinteren 
over under Isen. 
Som et ganske godt Eksempel paa en Pytforms Optræden kan 
Cypris. fuscata nævnes. Den iagttages først om Efteraaret, naar 
Vandet har staaet en kort Tid i Pytterne; i Begyndelsen fanger 
man kun unge Individer; disse overvintrer, men da Arten ikke taaler 
lang Tilfrysning, kan den dræbes i strænge Vintre. 
I de første Foraarsdage stiger Antallet kolossalt, og i April 
vil den næsten kunne findes i hver eneste Pyt med Græsbund. 
Sommervarmen bringer Pytterne til at forsvinde, og C. fuscata hviler 
nu som Æg nede i Mudderet. Naar Reguskyllene om Efteraaret 
har fyldt Pytterne, viser den sig snart paany, men er da aldrig 
saa talrig som om Foraaret, Mange af Ostracoderne har Udviklings- 
tider tilfælles med denne (Cypris, Herpetocypris og Cyprvis). Nogle 
Cyprider synes dog at være talrigst om Efteraaret og fuldstændig 
at mangle om Foraaret, saaledes Potamocypris aculeata, der først 
begynder at vise sig i Juni. Af egentlige Sommerformer optræder 
her i Landet kun 2, nemlig Notodromas monacha og Herpetocypris 
Fasciata, der begge lever ved Bredden af Søer, hvor der findes en 
rigelig Vegetation, og Vandet er klart og stille, De viser sig først 
i Maj som Unger og kan saa tages hele Sommeren igennem til hen 
paa Efteraaret (September og Beg. af Oktober); saa forsvinder de, 
og om Vinteren mangler de ganske; Æggene derimod ligger nede 
påa Bunden, hvor de Overvintrer. Det er egentlig ganske forstaaeligt, 
at ingen af de to Former lever Vinteren over der. 
. En Del af Ferskvands-Ostracoderne træffes hele Aaret igennem, 
saaledes Cyclocypris (ovum og serena), Cypria, Darwinula, Cythe- 
riderne og mange Candona-Arter; men deres største Udvikling falder 
Sammen med Pytformernes. 
Ostracoderne kan iøvrigt forekomme meget sporadisk. Jeg kan 
som Eksempel nævne, at Cypris Fischeri, der kun er tagen i 
Fortundammen, har levet her mindst i 20 Aar (den er nemlig paa- 
vist der allerede 1877), uden at den derfra har spredt sig til nogle 
af de omkringliggende Damme. 
